Whale Cove B107 | LekkeSlaap
Adres: Guthrie-straat 2, De Kelders, 7220, Wes-Kaap
Vanaf R1 575 R1 103 per nag (vir 4 persone)
Whale Cove B107 is 'n moderne, smaakvol gemeubileerde woonstel wat in die eksklusiewe Whale Cove-ontwikkeling in De Kelders geleë is.
Die ruim eenheid het slaapplek vir 4 mense en ons akkommodeer gaste vir minimum 1 nag. Dié woonstel beskik oor 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n stort, toilet en wasbak. Die tweede slaapkamer het 2 enkelbeddens en maak gebruik van 'n aparte badkamer met 'n bad, stort, toilet en wasbak. Al die beddens is met Egiptiese katoenlinne oorgetrek.
Die oopplan-kombuis is volledig toegerus met 'n stoof en oond, ingeboude kaste, 'n mikrogolfoond, 'n yskas-vrieskas, koffie- en teemaakgeriewe en 'n wasmasjien. In die eetkamer is daar oorgenoeg sitplek vir gaste om aan te sit vir ete. Die sitkamer het gemaklike sitplek en 'n platskerm-TV met 'n DStv Premium-pakket. Gaste het ook toegang tot 2 GB, gratis Wi-Fi gedurend hulle verblyf.
Die woonstel is op die eerste verdieping en beskik oor 'n ruim balkon met stoepmeubels en 'n gasbraai. Die sitkamer en hoofslaapkamer bied albei toegang tot die balkon. Gaste kan ook gedeeltelike see-uitsigte vanaf die sitkamer, hoofslaapkamer en balkon geniet.
Die woonstel het blindings en diefwering voor die vensters. Daar is 'n gratis, veilige onderdakparkeerplek beskikbaar vir 1 motor, sowel as oorgenoeg gratis parkeerplek vir besoekers.
Geen waterbeperkings. Die woonstel bied gehalteverblyf en is ideaal vir 'n gesin, sakereisigers of 'n groep vriende wat saam wil wegbreek. Dit is naby verskeie winkels, restaurante en wynroetes geleë en slegs 2 minute se stap vanaf die kranse met panoramiese uitsigte oor die see, Overberge en die Walkerbaai Natuurreservaat. Gedurende die walvisseisoen kan gaste ook dié reuse naby die kus sien baljaar. Meer avontuurlustige gaste kan ook withaai-hokduik beleef.